Diari Oficial de la Generalitat Valenciana


Sumari del DOGV 8267, del 05-04-2018 (2018/2424)

Informació pública de la proposició de delimitació parcial de la via pecuària número 2 denominada Cañada Real de San Juan, en el tram comprés entre el paratge El Rebollar i els prats de la Fuente de la Jedrea, en el terme municipal de Requena. Expedient número DES/002/2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8267

Data del DOGV
:   05-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2424


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la proposició de delimitació parcial de la via pecuària número 2 denominada Cañada Real de San Juan, en el tram comprés entre el paratge El Rebollar i els prats de la Fuente de la Jedrea, en el terme municipal de Requena. Expedient número DES/002/2017. [2018/2424]  
En data 27 de desembre de 2017, el director general del Medi Natural i Avaluació Ambiental ha resolt declarar la caducitat de l'expedient DES/001/2016 per haver-se superat el termini de 18 mesos establit en l'article 14 de la Llei 3/2014, d'11 de juliol, de la Generalitat de vies pecuàries de la Comunitat Valenciana; d'acord amb l'article 92 de la Llei 30/199, de 26 de novembre, de règim jurídic de les administracions públiques i del procediment administratiu comú, per aplicació de la disposició addicional tercera de la Llei 39/2015, d'1 d'octubre, del procediment administratiu comú de les administracions públiques.  
  
Amb data 28 de desembre de 2017, el director general del Medi Natural i Avaluació Ambiental acorda autoritzar l'inici del nou expedient de delimitació parcial de la via pecuària Cañadal Real de SanJuan en el terme municipal de Requena, província de València, en el tram comprés entre el paratge El Rebollar i els prats de la Fuente de la Jedrea, de conformitat amb el que estableix l'acte de classificació i amb subjecció a la legislació vigent, i s'hi incorporen els actes i tràmits el contingut dels quals s'haguera mantingut igual si no s'haguera produït la caducitat de l'expedient DES/01/2016, tal com estableix l'article 95 de la Llei 39/2015 d'1 d'octubre, del procediment administratiu comú, expedient DES/002/2017.  
En compliment del que disposa l'article 83 de la Llei 39/2015, d'1 d'octubre, del procediment administratiu comú de les administracions públiques es fa públic, per a coneixement general, que la proposició de delimitació es pot consultar en el Servei Territorial de Medi Ambient de la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural, ubicat al carrer Gregori Gea, 27 (edifici PROP), i en l'Oficina Comarcal de Medi Ambient de Requena, ubicada en el número 20 de l'avinguda de Lamo d'Espinosa, durant el termini d'un mes a partir de l'endemà de la publicació d'aquest anunci en el Diari Oficial de la Generalitat Valenciana.  
  
Durant aquest termini, tots els interessats poden presentar les al·legacions o reclamacions a què puga haver-hi lloc, juntament amb els documents originals o les fotocòpies compulsades que consideren pertinents, en les oficines esmentades o en qualsevol dels organismes que recull l'article 16.4 de la Llei 39/2015 esmentada.  
  
València, 22 de febrer de 2018.- El director territorial: Javier Civera Martínez.